अगले कुछ हफ्तों में मिल जाएगा फीचर; मार्क जुकरबर्ग ने किया ऐलान
Guide to Whatsapp Message Edit Feature: How to Use and Latest Updates वॉट्सऐप पर भेजे गए मैसेज अब 15 मिनट तक एडिट हो सकेंगे। मेटा के CEO मार्क जुकरबर्ग ने सोमवार को इसका ऐलान किया।
वॉट्सऐप पर भेजे गए मैसेज अब 15 मिनट तक एडिट हो सकेंगे। मेटा के CEO मार्क जुकरबर्ग ने सोमवार को इसका ऐलान किया। ये फीचर यूजर्स के लिए रॉल आउट होना शुरू हो गया है। अगले कुछ हफ्तों में सभी यूजर्स को ये फीचर मिल जाएगा।
टेलीग्राम और सिग्नल जैसे वॉट्सएप के कॉम्पिटिटर्स पहले से ही ये फीचर ऑफर कर रहे थे। इसे मैच करने के लिए वॉट्सएप भी अब इसे देना शुरू कर रहा है। वॉट्सएप के दुनियाभर में 2 अरब से ज्यादा यूजर्स है। भारत इसका सबसे बड़ा बाजार है। यहां इसके 48.7 करोड़ यूजर्स है।
मैसेज ऐडिट करने की प्रोसेस:
वॉट्सऐप बोला- यूजर्स का चैट पर कंट्रोल बढ़ेगा
वॉट्सऐप ने कहा कि जब आप मैसेज में कोई गलती कर दें या आपका मांइड चेंज हो जाए तो आप अपना मैसेज एडिट कर सकेंगे। इससे ग्रामर की गलतियां ठीक हो सकेंगी और मैसेज में एक्सट्रा इन्फोर्मेशन जोड़ी जा सकेगी। इससे यूजर्स का उनकी चैट पर कंट्रोल बढ़ेगा। पर्सनल मैसेज, कॉल्स और मीडिया की तरह एडिट हुए मैसेज भी एंड-टू-एंड इनक्रिप्शन से सुरक्षित रहेंगे।
वॉट्सऐप में चैट भी कर सकते हैं लॉक
मैसेजिंग ऐप वॉट्सऐप चैट लॉक फीचर भी लॉन्च कर चुका है। इसके जरिए यूजर्स किसी ग्रुप या इंडिविजुअल चैट को लॉक कर सकते हैं। इस फीचर के बाद आपकी चैट्स को सिर्फ आप एक्सेस कर पाएंगे। इसके लिए आपको डिवाइस पिन या बायोमैट्रिक्स लॉक का इस्तेमाल करना होगा।
मेटा के CEO मार्क जुकरबर्ग ने फेसबुक पोस्ट के जरिए इस फीचर के बारे में जानकारी दी थी। उन्होंने बताया था कि वॉट्सऐप में नया लॉक फीचर आपकी चैट को ज्यादा सिक्योर बनाएगा। चैट एक पासवर्ड प्रोटेक्टेड फोल्डर में होगी। इसकी वजह से नोटिफिकेशन या मैसेज का कंटेट दिखाई नहीं देगा। पूरी खबर पढ़ें...
